

A Renishaw bemutatja az innovatív Equator-XTM 500 kettős felhasználású ellenőrző rendszert.

Az új rendszer kibővíti a gyártóüzemi folyamatszabályozáshoz, a nagysebességű mérésekhez és a minőségbiztosításhoz használható sokoldalú EquatorTM mérőeszközök választékát.

A Renishaw - mint mérő- és gyártórendszerek terén világszerte vezető szerepet betöltő vállalat - örömmel jelenti be a gyártóüzemi folyamatok ellenőrzésére szánt legújabb úttörő megoldásának, az Equator-X 500 kettős felhasználású rendszerének bevezetését. Ez az innovatív berendezés egyedülálló képességeket biztosít a gyártók számára világszerte, hogy a folyamatuk által támasztott kihíváshoz kiválasszák, melyik az optimális: a felgyorsított mérőgépes mérés, vagy a nagy sebességű sorozatmérés – mindkét funkciót hatékonyan alkalmazva egy berendezésben.

Az Equator‑X rendszert úgy tervezték, hogy megfeleljen azon gyártóüzemi kihívásoknak, ahol a termékek sokfélesége és a gyakori tervezési módosítások olyan mérőrendszereket igényelnek, amelyek gyorsaságot, rugalmasságot és egyszerű használatot biztosítanak, hogy lépést tudjanak tartani a megmunkálási képességekkel. A főbb előnyök közé tartozik a nagyobb áteresztőképesség a nagy sebességű méréssel, amely növeli az ellenőrzési kapacitást; az alkatrészek teljes mértékben nyomon követhető folyamatközi ellenőrzése a gyártóüzemben, a gyártási folyamat folyamatos hitelesítése; és az egyes alkalmazásokhoz szükséges optimális mérési módszer egyetlen eszközzel történő kiválasztásának rugalmassága.

**Sebesség és rugalmasság**

Az opcionális felgyorsított mérőgépes mérés vagy nagysebességű sorozatmérés módok a gyorsan változó gyártási környezetek eltérő követelményeit elégítik ki.

Felgyorsított mérőgép módban az Equator-X rendszer akár 250 mm/másodperc szkennelési sebességgel méri az alkatrészeket, jelentősen javítva ezzel a kis és közepes méretű tételek és nagy darabszámú alkatrészek gyártói számára az ellenőrzési kapacitást és az áteresztőképességet. Ez a mód különösen hasznos a gép melletti első ellenőrzéshez, vagy akár a gyártósori 100%-os ellenőrzéshez.

Nagysebességű sorozatmérő módban az Equator-X rendszer rendkívül nagy, akár 500 mm/másodperc szkennelési sebességet biztosít, és ideális az azonos alkatrészből álló nagy tételek ellenőrzésére, amikor a ciklusidő az elsődleges szempont. Emellett nagy sebességű mérési lehetőséget biztosít olyan környezetekben, ahol a környezet változó hőmérséklete kihívást jelent.

**Innovatív technológia és sokoldalú szoftverplatform**

Az Equator-X 500 rendszer egy párhuzamos kinematikájú struktúra, független meghajtással és vázszerkezettel. A nagy sebességű mozgás a méréstechnikai követelmények betartása mellett érhető el olyan tervezési jellemzőknek köszönhetően, mint a szénszálas mérőkarok, a lineáris motoros meghajtások és az iparágban etalonként elfogadott SP25M szkennelő mérőfej.

A rendszer önálló gyártóüzemi eszközként, vagy egy teljesen automatizált cellába integrálva is telepíthető, így páratlan rugalmasságot biztosít a változó igényekhez és a változó gyártóüzemi körülményekhez való alkalmazkodáshoz.

Az új Equator‑X 500 rendszer standard szoftverplatformja intuitív és funkciógazdag kezelőfelülettel rendelkezik, amelyhez a Renishaw legújabb MODUSTM IM méréstechnikai szoftveralkalmazásai társulnak. Ez az átfogó szoftvereszköz-csomag kiemelkedő kényelmet és robusztus teljesítményt biztosít a programozáshoz, a jelentéskészítéshez és az üzemeltetéshez, egyszerűsíti az összetett feladatokat és javítja a felhasználói élményt.

Az új Equator-X rendszerrel kapcsolatos további információkért látogasson el a www.renishaw.com/equator-x weboldalra.

**-Vége-**